Pětr Šěrach
Pětr Šěrach (němsce Peter Schirach; * 29. junija 1656 w Křidole, † 21. oktobra 1727 w Chrjebi) bě serbski ewangelski farar, magister a zakitowar serbskeje rěče.
Narodźi so jako syn Křidołskeho bura a šołty a wopytowaše wšelakore šule w Kamjencu, Drježdźanach, Mišnje, Kamjenicy a Schneebergu kaž tež gymnazij w Šwikawje. 1678 zahajeny studij teologije w Lipsku dyrbi dla bližaceho so mora wopušćić. Po nawróće do Łužicy dźěła najprjedy jako domjacy wučer w zemjanskich swójbach a wot 1686 jako farar w Chrjebi.
W lěće 1717 wuda Warichiusowy katechizm znowa a wuzběhny w předsłowje Von der wendischen Sprach wuznam serbšćiny za wědomosć.
Šěrach wobknježeše hebrejšćinu a zaběraše so přidatnje z astronomiju a matematiku.
SwójbaWobdźěłać
Jako nan Hadama Zachariasa a Křesćana Bohuchwała Šěrachec płaći jako wótc a prěni znaty čłon Šěrachec fararskeje swójby, kotraž so z jeho wnukom Bohuchwałom Benediktom do zemjanstwa pozběhny. Tamny wnuk Hadam Bohuchwał płaći jako załožer pčołarskeje wědomosće we Łužicy. Dalšej potomnikaj Pětra Šěracha staj nacionalsocialistiski politikar Baldur von Schirach (1907–74) a prawiznik-spisowaćel Ferdinand von Schirach (* 1964).
ŽórłoWobdźěłać
- Błažij Nawka: Šěrach, Pětr. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 541
ces_Latn szl_Latn szl_Latn szl_Latn lmo_Latn pol_Latn szl_Latn szl_Latn szl_Latn